《用夹谷子括吴山晚眺韵十首》
元代·方回

荡荡天宽眼亦宽，区区笑尔井中观。
帆来狗国毛人远，楼倚牛中织女寒。
迅速年华榆燧改，槁枯世味蔗滓残。
绝怜棺粪纷纷梦，未必槐安果是安。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。